als_Latn dik_Latn sag_Latn
Me qëllim të rritjes së sigurisë në komunikacion Komuna e Podujevës ka investuar rreth 11 mijë euro në sinjalizimin e horizontal dhe vertikal nëpër rrugët e qytetit.
Sipas Meriton Rrahimit, inspektor komunal i komunikacionit, në kuadër të realizimit të këtij projekti është bërë sinjalizimi horizontal nëpër rrugë, janë vendosur shenja të reja vertikale atje ku ka qenë e nevojshme dhe shenjat e dëmtuara janë zëvendësuar me të reja.
“Janë vendosur 187 shenja vertikale, 4 tabela të rreshtimit, 10 tabela informuese për të treguar fillimin dhe përfundimit e qytetit të Podujevës, 192 shtylla të shenjave, kurse 65 shenja ekzistuese janë përmirësuar dhe vendosur në vendet adekuate. Kemi bërë edhe shënjimin horizontal të vendkalimeve për këmbësorë në rrugët e qytetit, në një sipërfaqe prej 490 m2, shënjimin e vijave të plota dhe të ndërprera në një gjatësi prej 380 m”, tha Rrahimi.
Projekti në vlerë prej 11065 euro, është realizuar nga “Tekno ing. Consulting” nga Prishtina.
als_Latn als_Latn als_Latn als_Latn